b'\n_START_ARTICLE_\nSergiu Bu\xc8\x99\n_START_SECTION_\n2009-2010\n_START_PARAGRAPH_\n\xc3\x8en primul s\xc4\x83u sezon la profesioni\xc8\x99ti a debutat mai \xc3\xaent\xc3\xa2i \xc3\xaen Europa League la v\xc3\xa2rsta de 16 ani \xc8\x99i 10 luni, intr\xc3\xa2nd astfel \xc3\xaen top 5 cei mai tineri juc\xc4\x83tori rom\xc3\xa2ni care au evoluat \xc3\xaen cupele europene. Mai apoi a debutat \xc8\x99i \xc3\xaen Liga 1, \xc3\xaempotriva echipei Poli Timi\xc8\x99oara, fiind introdus pe teren \xc3\xaen minutul 65 al partidei. Acesta a r\xc4\x83mas singurul s\xc4\x83u meci \xc3\xaen Liga 1 \xc3\xaen acel sezon, dar surprinz\xc4\x83tor, \xc3\xaen grupele Europa League a jucat \xc3\xaen alte 3 partide, acumul\xc3\xa2nd 34 de minute \xc3\xaen total \xc3\xaen aceast\xc4\x83 competi\xc8\x9bie prestigioas\xc4\x83.\n_START_SECTION_\n2010-2011\n_START_PARAGRAPH_\n\xc3\x8en prima parte a sezonului a fost \xc3\xaemprumutat la Unirea Alba-Iulia \xc3\xaen Liga 2. \xc3\x8en a doua parte a sezonului a revenit la CFR Cluj, unde a f\xc4\x83cut parte din lotul echipei de 13 ori fiind titular de 8 ori, intr\xc3\xa2nd pe parcursul partidei de 4 ori \xc8\x99i r\xc4\x83m\xc3\xa2n\xc3\xa2nd pe banca de rezerve o singur\xc4\x83 dat\xc4\x83. Singurul gol marcat \xc3\xaen acel sezon a venit \xc3\xaen ultima partid\xc4\x83 a sezonului, \xc3\xaempotriva echipei Steaua Bucure\xc8\x99ti.\n_START_SECTION_\n2011-2012\n_START_PARAGRAPH_\n\xc3\x8en acest sezon t\xc3\xa2n\xc4\x83rul juc\xc4\x83tor a fost \xc3\xaemprumutat la FCM T\xc3\xa2rgu-Mure\xc8\x99, unde a f\xc4\x83cut parte din lotul echipei de 27 de ori, dintre care a fost titular \xc3\xaen 6 meciuri, a intrat pe parcursul partidei de 16 ori \xc8\x99i a r\xc4\x83mas pe banca de rezerve de 5 ori. A marcat 6 goluri \xc3\xaen acest an, av\xc3\xa2nd o medie de un gol la 142 de minute. \xc3\x8en acela\xc8\x99i sezon, la doar 19 ani a f\xc4\x83cut parte din lotul echipei na\xc8\x9bionale a Rom\xc3\xa2niei U21 de 5 ori, fiind titular 1 singur\xc4\x83 dat\xc4\x83, introdus pe teren pe parcursul partidei de 2 ori \xc8\x99i r\xc4\x83m\xc3\xa2n\xc3\xa2nd pe banca de rezerve de 2 ori.\n_START_SECTION_\n2012-2013\n_START_PARAGRAPH_\nLa \xc3\xaenceputul sezonului juc\xc4\x83torul rom\xc3\xa2n a fost \xc3\xaemprumutat la Gaz Metan Media\xc8\x99 unde \xc3\xaen primele 6 etape a bifat 3 prezen\xc8\x9be \xc8\x99i a r\xc4\x83mas pe banca de rezerve o singur\xc4\x83 dat\xc4\x83. Din etapa a 7 a acesta a fost rechemat de CFR Cluj, pentru a-l \xc3\xaenlocui pe accidentatul Ronny. Aici a jucat 6 partide reu\xc8\x99ind s\xc4\x83 marcheze 2 goluri \xc8\x99i a r\xc4\x83mas pe banca de rezerve p\xc3\xa2n\xc4\x83 la finalul meciului de 3 ori.'